सन् १९७५ मा मन्दिरकै माध्यमबाट मोगोकमा रामचन्द्र मन्दिरका रूपमा शिक्षण समिति जन्मिएपछि नेपाली गोर्खा धर्मशाला बन्यो माण्डलेमा । देशभरि पाठशाला बने । नेपाली भाषाबोधको कक्षागत पढाइ सुरु भयो । सन् २००० सम्म आइपुग्दा म्यानमारका नेपाली अलि ढुक्क छन् । त्यसपछि समाजमा युवाको सहभागिता आरम्भ भई नेपाली भाषामै स्नातक पढाइ सुरु भयो । "भाषा-साहित्यलाई नेपाललगायत मुलुकसँग जोड्ने हाम्रो उद्देश्य छ," अध्यापक भागवत बस्नेत भन्छन् । हाल स्नातक तहमा १७ हजारभन्दा बढी विद्यार्थीले नेपाली पढिरहेका छन् । "हामी उद्देश्यविहीन छाँै, विद्यार्थी पढिरहेका छन् तर गन्तव्य छैन," बस्ने तले भने, "यहाँ पढाउँछौँ तर सक्षम छन्/छैनन् थाहा छैन । नेपालले प्रमाणपत्र व्यवस्था गर्दा राम्रो हुन्थ्यो ।" म्यानमारलाई नेपाली संस्कृतिको 'लिभिङ म्युजियम' बनाउने अभियानमा नेपाली जुटेका छन् ।
